
לכל מאן דבעי 
הנדון: מכרז פומבי 6/14 מטעם רשות התעופה האזרחית (משרד התחבורה) -  לכתיבה וניהול מבחנים באנגלית לעובדי טיס - תשובות רת"א לשאלות הבהרה   

מצ"ב תשובות לשאלות ההבהרה שהתקבלו לגבי המכרז שבנדון: 

	מס"ד
	השאלה
	התשובה

	1.
	לגבי סעיף 4.1.1 למכרז-  האם השאלות הכתובות יכולות להיות בסגנון אמריקאי? 
	ניתן להיעתר לבקשה זו, התשובות יכולות להיות תשובות בחירה מרובה (שאלה אמריקאית).

	2. 
	לגבי סעיף 4.1.1 למכרז - האם נדרש במבחן הבקיאות קטע מוקלט או הקראה על ידי המראיין בע"פ? 
	אין דרישה מפורשת במכרז לקטע מוקלט לשם בדיקת הבנת הנשמע. יחד עם זאת, ככל שהמציע ימצא לנכון, יוכל להשתמש בקטע מוקלט כחלק מהבחינה העיונית, לצורך בדיקת חלק מהפרמטרים הנדרשים לפי הוראות ארגון התעופה הבינ"ל שיש לעמוד בהם לפי תנאי המכרז (ה – ICAO). 

	3.
	לגבי סעיפים 4.15 ו- 5.7  למכרז-  מבוקש שיובהר לגבי תנאי הסף שניתן לפצל את מספר הנבחנים למספר כיתות ובלבד שניתן  לקיים באותו אתר  20 בחינות במקביל.
	סעיף 4.15 למכרז מבהיר כי בעת קיום בחינה בכתב מספר הנבחנים לא יעלה על 20 נבחנים בכיתה.  
הכוונה ל- 20 נבחנים בכיתה, לכל היותר, וזאת במטרה לשמור על טוהר הבחינות ולאפשר תנאי בחינה נאותים.   

ככל שמציע מסוגל לאפשר כיתות קטנות יותר-  הדבר בהחלט אפשרי ובלבד שיישמרו התנאים האחרים הנדרשים במכרז, לרבות הדרישה בדבר שמירה על טוהר הבחינות.

	4.
	לגבי סעיף 4.17 למכרז – הדרישה כי בעת קיום בחינה יהיה נוכח איש מחשבים באתר הבחינה מכבידה ומייקרת.  ניתן היום להיכנס למחשבים ולתקן את פעולתם מרחוק. בנסיבות אלה, מבוקש שהספק יעמיד איש מחשבים בכוננות לטיפול מידי מרחוק, המסוגל להגיע במידת הצורך תוך 30 דקות לאתר הבחינה.
	ניתן להיעתר לבקשה זו , ובלבד שהספק יתחייב  לתת מענה מידי במקרה של תקלה. 

	5. 
	לגבי סעיף 5.6 למכרז-  האם הדרישה לאדם שגם בקיא בשפה האנגלית וגם בעל הידע והמומחיות המקצועית היא דרישה מצטברת  או חלופית? 
	ניתן להציע מומחה אחד הבקיא בשפה האנגלית וכן בעל 3 שנות ניסיון לפחות בעריכת בחינות מיון באנגלית או בהוראת השפה האנגלית, ומומחה אחר, נוסף, הבקיא בתוכן המקצועי התעופתי הנדרש.  

	6. 
	לגבי סעיף 5.6. למכרז  - מבוקש לדעת מדוע אדם המחזיק ברישיון טייס מסחרי או ברישיון מפקח על תנועה אווירית רלבנטי לפיתוח מבחני המיון?  
	הדרישה לאדם בעל רישיון טייס מסחרי לפחות או רישיון מפקח על תנועה אווירית או מדריך R\T  בעלי 3 שנות ניסיון לפחות,  כמפורט בתנאי המכרז,  הינה דרישה חיונית, משום שרק אנשים בעלי סוגי הרישיונות שלעיל הם אנשים הבקיאים בתוכן המקצועי- התעופתי  הנדרש לשם גיבוש בחינות אלה. 

	7. 
	לגבי סעיף 5.6.2 למכרז  -  מבוקש שיהיה תנאי סף של "מומחה" וסעיף 5.6.3 יוכל להתייחס לאדם אחר,  שיועסק ע"י הזכיין לצורך מתן ייעוץ מקצועי, אשר פרטיו וקורות חייו, לרבות כשירותו, השכלתו וניסיונו יוצגו לממשלה רק לאחר הזכייה במכרז על ידי המציע.  
	לא ניתן להיעתר לבקשה.   מדובר בתנאי סף מהותי, שכן המדובר בניסוח וכתיבה של מבחנים באנגלית לעובדי טיס בכלל, ולטייסים בפרט. הסוגיה של בחינת פרטיו של המומחה המקצועי הבקיא בענף התעופה, ובדרישות הכשירות של עובדי טייס ובכללם טייסים,  קורות חייו, כשירותו, ניסיונו, השכלתו וכדומה -  היא סוגיה עקרונית ומהותית,  בבסיס אמות המידה הנדרשות לשם בחירת זכיין במכרז זה ואולי החשובה שבהן. בנסיבות אלה, לא ניתן להיעתר לבקשה והצגת המומחה המקצועי כחלק מתנאי הסף היא חיונית ומהותית. 

עם זאת, ניתן להציע מומחה אחד הבקיא בשפה האנגלית וכן בעל 3 שנות ניסיון לפחות בעריכת בחינות מיון באנגלית או בהוראת השפה האנגלית, ומומחה אחר, נוסף, הבקיא בתוכן המקצועי התעופתי הנדרש. 

	8.  
	לגבי סעיף 5.7 למכרז -  מבוקש שניתן יהיה להגיש הצעה, גם מקום שתקופת הסכם השכירות לגבי האתר בו יתקיימו הבחינות הינה פחות משנה שלמה.  
	ניתן להיעתר לבקשה זו, ובלבד שאם הסכם השכירות אינו למשך שנה שלמה -   תוגש התחייבות בכתובים של המציע לספק אתר או מקום  המתאים לקיום הבחינות ועומד בכל הדרישות המפורטות בסעיף 5.7 לתנאי המכרז. 
תנאי הסף משתנה בזאת במובן זה שההסכם ו/או כתב ההתחייבות לעניין זה נדרש להיות תואם את מועדי ההתקשרות (ההסכם). 

 

	9. 
	לגבי סעיף  8.2.5 למכרז- מבוקש להוסיף שהספק יהיה פטור מקיום בחינה אחת לחודש במידה ובחודש מסוים לא היו כלל נרשמים.
	לא ניתן להיעתר לבקשה.  על הזכיין יהיה לפרסם את מועדי הבחינה מראש. מובן מאליו שאם לא יהיו נרשמים – לא תתקיים בחינה, ולא תהיה בכך הפרה של תנאי המכרז או ההסכם.  

	10.
	לגבי סעיף 9.14 למכרז – מבוקש שבמסגרת ההצגה המתודולוגית תישמט הדרישה לעמידה בדרישות ארגון התעופה הבינלאומי (ה- ICAO).  לטענת השואל, הדרישה אינה רלבנטית למהות המכרז. 
	 לא ניתן להיעתר לבקשה.  המהות המרכזית והחשובה ביותר של מכרז זה היא עמידה בדרישות ארגון התעופה הבינלאומי (ICAO) על כל הפרמטרים המפורטים שם ועל כן לא ניתן להשמיט דרישה חשובה זו. 

	11.
	לגבי סעיף 13.1 למכרז - שואלים האם רת"א יכולה לספק המלצות לספקים עימם עבדה בעבר בהקשר זה? 
	הסעיף לא דורש המלצות אלא פירוט ניסיון קודם. במסגרת דרישה זו יכול ספק לכתוב שניסיונו הקודם כולל התקשרות עם גופים ממשלתיים שונים, ובכללם רשות התעופה האזרחית, ולציין את מועדי ההתקשרות וטיב השירות שסיפק לממשלה כאמור. הדבר אפשרי לפי  סעיף 4.3.4 בהוראת תכ"מ (תקנון כספים ומשק המתפרסם באתר האינטרנט של אגף החשב הכללי במשרד האוצר, ולהלן – "הוראות תכ"מ") שמספרה 7.4.7 : התקשרויות ורכישות/  התקשרות בהליך מכרז פומבי/ קביעת אמות מידה לבחירת הצעה.  

	12. 
	לגבי סעיף 14.2.1 למכרז - מבוקש שהערבות הבנקאית שתידרש גם בשלב הסכם ההתקשרות בין הצדדים ולא רק בשלב הגשת ההצעה תהיה 15,000 שקלים ולא 30,000 שקלים או לחלופין ולכל היותר 20,000 שקלים – ערבות ביצוע. 
	לא ניתן להיעתר לבקשה.  הסכומים נקבעו בהוראת חשב משרד התחבורה ובהתאם להוראת  תכ"מ 7.4.16-  התקשרויות ורכישות/ התקשרות בהליך מכרז פומבי/ ערבויות.  

	13. 
	לגבי סעיף 20.2 למכרז - מבוקש שמעטפת המחיר ומעטפת האיכות יוגשו בנפרד. 
	ניתן להיעתר לבקשה.  

נפלה טעות בדרישות המכרז בהקשר זה ויש לבצע מהלך דו- שלבי בהתאם לאמור  בתקנה 17ד לתקנות חובת המכרזים, התשנ"ג – 1993. תחילה  ייבחנו מדדי האיכות ורק לאחר מכן מדדי הכמות. משכך, יש להגיש את ההצעות ב- 2 מעטפות נפרדות, באחת כל דרישות המכרז המהותיות ובשנייה הצעת המחיר,  כאשר על גבי כל מעטפה יירשם "הצעת מחיר" ו- "הצעה כללית". שתי2 המעטפות יחד יוכנסו למעטפה כללית  אחת. המעטפות תהיינה סגורות.  

	14.
	לגבי סעיף 20.3 למכרז- מבוקש להאריך את המועד להגשת הצעות בשבועיים, בשל פגרת הפסח. 
	לאור שינוי חלק מתנאי המכרז המהותיים בהתאם למסמך הבהרות זה ניתנת בזאת ארכה של 3 שבועות להגשת הצעות למכרז. המועד האחרון להגשת הצעות לתיבת המכרזים הינו  1 יוני  2014 בשעה 12 בצהריים.   החוברת המתוקנת של המכרז הכוללת הבהרות ותיקונים שהם פועל יוצא של מסמך הבהרות זה-   תתפרסם באינטרנט. 

